निर्वाचक मंडल (भारत)

निर्वाचक मंडल () का गठन राष्ट्रपति व उपराष्ट्रपति के चुनाव के लिए किया जाता है। भारतीय संसद के निर्वाचित सदस्यों और भारत के राज्यों और केंद्र शासित प्रदेशों (निर्वाचित विधानसभा वाले) के निर्वाचित सदस्यों द्वारा मिलकर राष्ट्रपति चुनाव से पूर्व इस मंडल का गठन किया जाता है। ये सभी सदस्य मिलकर मतदान के माध्यम से देश के राष्ट्रपति का चुनाव करते हैं जो कि जनता द्वारा ही अप्रत्यक्ष रूप से चुना गया माना जाता है। मत आवण्टित करने के लिए एक सूत्र का इस्तेमाल किया गया है ताकि हर राज्य की जनसंख्या और उस राज्य से विधानसभा के सदस्यों द्वारा मत डालने की संख्या के बीच एक अनुपात रहे और राज्य विधानसभाओं के सदस्यों और राष्ट्रीय सांसदों के बीच एक समानुपात बना रहे।

उपराष्ट्रपति का चुनाव एक अलग निर्वाचक मंडल द्वारा किया जाता है, जिसमें लोकसभा और लोकसभा के सदस्य (निर्वाचित और मनोनीत) शामिल होते हैं।

संघटन
राष्ट्रपति का निर्वाचक मंडल निम्नलिखित से बना होता है:

राज्य सभा के निर्वाचित सदस्य (भारत की संसद का ऊपरी सदन);
लोकसभा के निर्वाचित सदस्य (भारत की संसद का निचला सदन);
प्रत्येक राज्य की विधान सभा के निर्वाचित सदस्य (राज्य विधानमंडल का निचला सदन); और
विधान सभा वाले प्रत्येक केंद्र शासित प्रदेश के निर्वाचित सदस्य (अर्थात दिल्ली, (जम्मू और कश्मीर शामिल नहीं) और पुडुचेरी आदि)।

मतों की संख्या या मूल्य
राज्य विधान सभाओं और संसद के दोनों सदनों के निर्वाचित सदस्यों द्वारा डाले गए मतों का मूल्य भारत के संविधान के अनुच्छेद 55(2) के प्रावधानों द्वारा निर्धारित किया जाता है। राष्ट्रपति चुनाव के लिए मतदाताओं की संख्या और मतों का विवरण नीचे दिया गया है। 84वें संशोधन के अनुसार, 1971 की जनगणना का उपयोग किया जाता है और 2026 तक इसका उपयोग जारी रहेगा।

एक विधायक द्वारा रखे गए मतों की संख्या निर्धारित करने का सूत्र है:

साधारणत: राज्य या केंद्र शासित प्रदेश में 1971 की जनगणना द्वारा निर्धारित औसत निर्वाचन क्षेत्र का आकार का 1,000 से विभाजन।

विधायकों के मतों की संख्या इस प्रकार है:

नोट:- http://eci.nic.in/eci_main/ElectoralLaws/HandBooks/President_Election_08062017.pdf.

एक सांसद के मत के मूल्य की गणना सभी विधायकों के मतों के कुल मूल्य को सांसदों की संख्या से विभाजित करके की जाती है। एक सांसद द्वारा प्राप्त मतों की संख्या निर्धारित करने का सूत्र है:

यानी संसद के कुल सदस्य (निर्वाचित) = लोकसभा (543) + राज्यसभा (233) = 776
प्रत्येक मत का मूल्य = 549,495 / 776 = 708.11, लगभग 708
संसद के मतों का कुल मूल्य = 776 × 708 = 549,408

सांसदों के मतों की संख्या इस प्रकार है:

राष्ट्रपति पद के निर्वाचकों के लिए कुल मतों की संख्या इस प्रकार है:

सन्दर्भ

बाहरी कड़ियाँ
 शिक्षा संबंधी वीडियो - भारत के राष्ट्रपति का चुनाव एवं निर्वाचन प्रक्रिया

चुनाव